news: لندن (مانیٹرنگ ڈیسک) وزن کم کرنا جان جوکھوں کا کام ہے لیکن اب سائنسدانوں نے ایک ایسا حیران کن طریقہ بتا دیا ہے جس پر عمل کرکے آپ بغیر ورزش کیے موٹاپے میں خاطرخواہ کمی کر سکتے ہیں ڈیلی سٹار کے مطابق یہ آسان ترین طریقہ مسالحہ چائے کا استعمال ہے این سی بی آئی کے سائنسدانوں نے جدید تحقیق میں بتایا ہے کہ مسالحہ چائے میں پائے جانے والے اجزاء جسم سے چربی کو زائل کرتے ہیں جو لوگ روزانہ ایک کپ مسالحہ چائے پیتے ہیں ان کے جسم میں غیرضروری چربی جمع نہیں ہوتی سائنسدانوں نے اس تحقیق میں موٹاپے کے شکار تین درجن لوگوں کو دو گروپوں میں تقسیم کیا ایک گروپ کو ورزش کرنے کو کہا گیا اور دوسرے گروپ کو روزانہ ایک کپ مسالحہ چائے پینے کو کہا گیا تین ماہ بعد جب ان کی کمر دوبارہ ناپی گئی تو حیران کن طور پر چائے پینے والے افراد کی کمر 2 سینٹی میٹر سے زائد کم ہو چکی تھی ورزش کرنے والوں میں بھی چربی گھٹنے کی شرح لگ بھگ یہی تھی نتائج میں سائنسدانوں نے کہا کہ اگر آپ اپنی خوراک کو متناسب رکھیں تو یہ چائے بہترین نتائج دے سکتی ہے تاہم انہوں نے لوگوں کو نصیحت کی کہ چائے کا استعمال اعتدال میں رہتے ہوئے کریں
  